नई दिल्ली, | बॉलीवुड अभिनेत्री अमृता पुरी कहती हैं कि फिल्मों में सहायक-अभिनेत्री का किरदार करने से उन्हें परहेज नहीं है लेकिन वह ऐसी फिल्मों से खुद को दूर रखती हैं जिनमें उनकी भूमिका सिर्फ एक शोपीस की हो। अमृता ने आईएएनएस को बताया, "बॉलीवुड हमेशा से पुरुषप्रधान रहा है। यहां हमेशा से नायक प्रधान फिल्में ही बनती रही हैं। यही कारण रहा है कि मैं अपनी भूमिका के बारे में सोच-विचार के ही किसी फिल्म का चुनाव करती हूं और मेरी फिल्मों के बीच अंतराल काफी लम्बा होता है। मैं सिर्फ एक शोपीस नहीं बनना चाहती इसलिए मुझे अलग तरह की और संवेदनशील भूमिकाएं चाहिए।"